బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
నెం.4లో 9మంది ఫెయిల్.. రాయుడు హిట్
టీమిండియా గత మూడునాలుగేళ్లలో నెం.4 స్థానం కోసం దాదాపు 9 మంది ఆటగాళ్లని పరీక్షించింది. ఈ క్రమంలో సీనియర్లు యువరాజ్ సింగ్, సురేశ్ రైనా, అజింక్య రహానె, దినేశ్ కార్తీక్‌లకి ఛాన్స్‌లిచ్చింది. కానీ.. ?
Samayam Telugu | Updated:
Oct 30, 2018, 05:21PM IST
నెం.4లో 9మంది ఫెయిల్.. రాయుడు హిట్
భారత్ జట్టుని సుదీర్ఘకాలంగా వేధిస్తున్న నెం.4 బ్యాట్స్‌మెన్ సమస్య సోమవారం జరిగిన బ్రబౌర్న్ వన్డేతో తీరిపోయింది. వెస్టిండీస్‌తో జరిగిన ఈ వన్డేలో నాలుగో స్థానంలో బ్యాటింగ్‌కి వచ్చిన అంబటి రాయుడు (100: 81 బంతుల్లో 8x4, 4x6) శతకంతో సత్తాచాటాడు. ఓపెనర్ శిఖర్ ధావన్, కెప్టెన్ విరాట్ కోహ్లి వికెట్లు చేజార్చుకుని ఇబ్బందుల్లో పడిన జట్టుని రోహిత్ శర్మతో కలిసి 200+ భాగస్వామ్యంతో రాయుడు తిరుగులేని స్థితిలో నిలిపాడు. మ్యాచ్ గమనానికి అనుగణంగా స్ట్రైక్‌ని రొటేట్ చేస్తూనే.. గత తప్పిన బంతుల్ని బౌండరీకి తరలించిన రాయుడు ఆటకి టీమిండియా మేనేజ్‌మెంట్ ఫిదా అయిపోయింది. 2019 ప్రపంచకప్‌ వరకూ నెం.4 బ్యాట్స్‌మెన్‌ గురించి ఇక చర్చ ఉండబోదని వైస్‌కెప్టెన్ రోహిత్ శర్మ బాహాటంగానే ప్రకటించేశాడు.
https://t.co/n9rbXvXPL6
&mdash; This is HUGE! (@ghanta_10) 1540813333000
టీమిండియా గత మూడునాలుగేళ్లలో నెం.4 స్థానం కోసం దాదాపు 9 మంది ఆటగాళ్లని పరీక్షించింది. ఈ క్రమంలో సీనియర్లు యువరాజ్ సింగ్, సురేశ్ రైనా, అజింక్య రహానె, దినేశ్ కార్తీక్‌లకి ఛాన్స్‌లిచ్చింది. కానీ.. వారు నిలకడగా ఆ స్థానంలో రాణించలేకపోయారు. దీంతో.. యువ క్రికెటర్లు మనీశ్ పాండే, హార్దిక్ పాండ్య, కేదార్ జాదవ్, కేఎల్ రాహుల్, మనోజ్ తివారీలకి అవకాశాలిచ్చింది. వీళ్లూ నిరాశపరిచారు. దీంతో.. సమస్య మళ్లీ మొదటికి వచ్చింది.
https://t.co/aHHT98vsCM
&mdash; This is HUGE! (@ghanta_10) 1540812066000
కానీ.. ఈ ఏడాది ముగిసిన ఐపీఎల్‌లో చెన్నై సూపర్ కింగ్స్ తరఫున ఆడిన అంబటి రాయుడు అద్వితీయ ప్రదర్శనతో ఆకట్టుకున్నాడు. దీంతో.. ఇంగ్లాండ్‌ టూర్‌కి అతడ్ని సెలక్టర్ల ఎంపిక చేసినా.. యో-యో ఫిట్‌నెస్‌ టెస్టులో ఫెయిలవడంతో ఆ ఛాన్స్ మిస్ అయ్యింది. అయితే.. పట్టుదలో ఫిట్‌నెస్‌ టెస్టులో పాసైన అంబటి రాయుడు.. ఇటీవల దుబాయ్‌లో ముగిసిన ఆసియా కప్, తాజాగా వెస్టిండీస్‌తో జరుగుతున్న వన్డే సిరీస్‌లో నిలకడగా రాణించాడు.
https://t.co/Nr0j2Mc1Bw
&mdash; This is HUGE! (@ghanta_10) 1540810914000
వెస్టిండీస్‌తో గౌహతి వేదికగా జరిగిన తొలి వన్డేలో 22 పరుగులతో నాటౌట్‌గా నిలిచిన రాయుడు.. ఆ తర్వాత వైజాగ్ వన్డేలో 73, పుణె వన్డేలో 22 పరుగులతో రాణించాడు. నిన్న బ్రబౌర్న్‌లో జరిగిన నాలుగో వన్డేలోనూ ఆ ఫామ్‌ని అలానే కొనసాగిస్తూ శతకం బాది అందరి అంచనాల్ని అందుకున్నాడు. 2017 జనవరి తర్వాత భారత్ జట్టు తరఫున వన్డేల్లో నెం.4 స్థానంలో ఆడి ఒక బ్యాట్స్‌మెన్ సెంచరీ సాధించడం ఇదే తొలిసారి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.